stanford-oval/wikipedia huggingface dataset:
Aikuistumisriitti
Uskonnottomien aikuistumisseremoniat

Joissakin maissa uskonnottomien järjestöt ovat järjestäneet aikuistumiskoulutusta. Saksassa aikuistumiskoulutus päätetään nuorisovihkimykseen eli Jugendweiheen. Aikuistumiskoulutuksen suorittaneille annetaan diplomi ja jokin lahja, esimerkiksi rintakoru, jossa on järjestön merkki. Saksasta uskonnoton aikuistumiskoulutus on vähitellen levinnyt myös muihin maihin. Suomessa Prometheus-leirin tuki ry järjestää uskonnollisesti ja poliittisesti sitoutumattomia aikuistumisleirejä, Prometheus-leirejä eli ”protuleirejä”. Viikon mittaisen leirin lopussa pidetään Prometheus-juhla, jossa leiriläisille (yleensä 14–15-vuotiaita) annetaan seppele, leiritodistus ja Prometheus-koru.
Opiskelijoiden aikuistumisriitit

Peruskoulusta, lukiosta tai ammattikoulusta valmistumiset nähdään usein aikuistusmisriittinä. Samoin lukioissa esiintyvät vanhojen tanssit ja penkinpainajaiset katsotaan myös usein aikuistumisriiteiksi.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen evankelis-luterilainen kirkko (elämän vaiheita / rippikoulu)
Prometheus-leirin tuki ry
Iso Kirja -opisto (tietoa Fifteen-leireistä)
Alexander Moyzes

Alexander Moyzes
Alexander Moyzes (4. syyskuuta 1906 Kláštor pod Znievom – 20. marraskuuta 1984 Bratislava) oli slovakialainen säveltäjä. Hän oli säveltäjä Mikuláš Moyzesin poika.
Moyzes sai vuosina 1925–1928 Prahassa opetusta Bedřich Antonín Wiedermannilta (urut), Otakar Šínilta (sävellys), Jaroslav Křičkalta (orkestraatio), Karel Boleslav Jirákilta (musiikin muoto) ja Otakar Ostrčililta (orkesterinjohto). Sitten vuosina 1928–1930 hän sai Prahassa sävellysopetusta Vítězslav Novákilta. Moyzes itse pääsi opettajaksi Bratislavaan ja toimi kaupungin esittävien taiteiden akatemian rehtorina (1965–1971).
Moyzes hyödynsi teoksissaan kansanomaisia slovakialaisia aineksia ja viittasi niissä maansa patrioottisiin legendoihin. Hänen tuotantoonsa kuuluu muun muassa kaksitoista sinfoniaa.
Alexander Merkel

| 0 | 1 | 2 |
| --- | --- | --- |

Henkilötiedot
Koko nimi: Александр Васильевич Меркель
Syntymäaika: 22. helmikuuta 1992 (ikä 32)
Syntymäpaikka:  Almaty, Kazakstan
Pelipaikka: hyökkäävä keskikenttä
Pituus: 179 cm
Seura
Seura:  Heracles Almelo
Junioriseurat
 2003-2008 2008-2009:  JSG Westerwald  VfB Stuttgart  Milan
Seurat
| Vuodet | Seura | O (M) |
| 2010–2011 2011–2013 2012 2013–2016 2014 2014–2015 2016 2016–2018 2018 2018– |  Milan  Genoa → Milan  Udinese →  Watford →  Grasshopper  Pisa  Bochum  Admira Wacker  Heracles Almelo | 6 (0) 19 (1) 1 (0) 6 (0) 11 (1) 6 (0) 0 (0) 13 (0) 15 (1) 57 (2) |
Maajoukkue
| 2015– |  Kazakstan | 3 (0) |
 Seurajoukkueuran tilastot kattavat vain kansalliset sarjat, päivitetty 4. heinäkuuta 2020.  Maajoukkueuran tilastot päivitetty 4. heinäkuuta 2020.
Alexander Merkel (syntyjään Александр Васильевич Меркель, s. 22. helmikuuta 1992 Almaty, Kazakstan) on saksalais-kazakstanilainen jalkapalloilija, pelipaikaltaan hyökkäävä keskikenttä. Hän edustaa Alankomaiden Eredivisiessa pelaavaa Heracles Almeloa.
Merkel on pelannut Italian Serie A:ssa 32 ottelua Milanin, Genoan ja Udinesen joukkueissa ja tehnyt niissä yhden maalin. Hän on pelannut myös Sveitsin, Itävallan ja Alankomaiden pääsarjoissa.
Merkel on pelannut useissa Saksan nuorisomaajoukkueissa. Hän on pelannut Kazakstanin A-maajoukkueessa kolme ottelua vuosina 2015–2019.
Aldon Smith

| Aldon Smith |
| --- | --- |

Henkilötiedot
Syntynyt: 25. syyskuuta 1989 Greenwood, Mississippi
Kansalaisuus:   Yhdysvallat
Amerikkalaisen jalkapallon pelaaja
Pituus:  193 cm
Paino:  120 kg
Pelipaikka:  tukimies
Pelinumero:  99
Pelaajaura
Seurat:  San Francisco 49ers   Oakland Raiders
NFL-varaus:  7. varaus, 2011 San Francisco 49ers
Pääsarjaura:  2011–2015
Aldon Smith (s. 25. syyskuuta 1989, Greenwood, Mississippi) on yhdysvaltalainen entinen amerikkalaisen jalkapallon pelaaja, pelipaikaltaan ulompi tukimies. Hän pelasi NFL-liigassa seitsemän kauden ajan vuosina 2011–2017 edustaen San Francisco 49ersia ja Oakland Raidersia.
NFL-ura

Vaikka yleisesti oletettiin San Francisco 49ersin varaavan kulmapuolustajan vuoden 2011 NFL:n varaustilaisuuden ensimmäisellä vuorollaan, he valitsivat tilaisuuden seitsemäntenä pelaajana Missourin yliopistossa yliopistojalkapalloa pelanneen Smithin. Vakuuttavan tulokaskauden pelannut Smith oli vahva ehdokas NFL:n vuoden puolustavan tulokkaan palkinnon voittajaksi, jääden kuitenkin äänestyksessä Von Millerin taakse.
Toisella kaudellaan Smith jatkoi vahvoja otteitaan. 19. marraskuuta 2012 pelatussa ottelussa Chicago Bearsia vastaan Aldon Smith säkitti vastustajan pelinrakentaja Jason Campbellin 5.5 kertaa, joka oli uusi ennätys Monday Night Footballin historiassa. Smith joutui pidätetyksi Miamissa 28. tammikuuta 2012 rattijuopumuksesta epäiltynä. Pidätys ei vaikuttanut Smithin pelaamiseen ja hänet valittiin kauden jälkeen NFL:n tähdistöotteluun Pro Bowliin.
Kaudella 2013 Smith pidetettiin toistamiseen rattijuopomuksesta. Hän oli kauden aikana viisi ottelua sivussa, sillä hän oli katkaisuhoidossa. Smith jäi kauden jälkeen kiinni luvattomien aineiden käytöstä ja NFL langetti hänelle yhdeksän ottelun pelikiellon. Elokuussa 2015 Smith jäi taas kiinni rattijuopumuksesta ja 49ers päätti irtisanoa hänen sopimuksensa ennen kauden alkua.
Smith siirtyi yksivuotisella sopimuksella Oakland Raidersiin. Hän ehti pelata yhdeksän ottelua, kunnes NFL langetti hänelle yhden vuoden mittaisen pelikiellon aiemmasta rattijuopumuksesta seuranneen tuomion vuoksi. Smith teki Raidersin kanssa kaksivuotisen jatkosopimuksen, muttei pelannut enää otteluakaan seurassa.
Alexander Meier

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 17. tammikuuta 1983 (ikä 41)
Syntymäpaikka: Buchholz, Saksa
Pelipaikka: Hyökkäävä keskikenttä, hyökkääjä
Pituus: 196 cm 
Junioriseurat
1999–2001:  Hamburger SV
2001–2002:  St. Pauli
Seurat
| Vuodet | Seura | O | (M) |
| 2002–2003 |  St. Pauli | 25 | (7) |
| 2003–2005 |  Hamburger SV | 4 | (0) |
| 2004–2005 | →  Eintr. Frankfurt | 34 | (9) |
| 2005–2018 |  Eintr. Frankfurt | 302 | (110) |
| 2019 |  St. Pauli | 16 | (6) |
| 2019–2020 |  Western Sydney W. | 12 | (1) |
| Yhteensä | Yhteensä | 393 | (133) |
Maajoukkue
| 2006 |  Saksa U21 | 2 | (0) |
 Seurajoukkueuran tilastot kattavat vain kansalliset sarjat, päivitetty 28. kesäkuuta 2020.  Maajoukkueuran tilastot päivitetty 28. kesäkuuta 2020.
Alexander Meier (s. 17. tammikuuta 1983 Buchholz) on saksalainen jalkapalloilija, pelipaikaltaan hyökkäävä keskikenttäpelaaja ja hyökkääjä.
Hän pelasi ammattilaisena kausina 2001–2020 ja siitä suurimman osan Saksan Bundesliigassa. Hän voitti Bundesliigan maalikuninkuuden kaudella 2014–2015 tehtyään 19 maalia. Kaikkiaan hän pelasi Bundesliigassa 276 ottelua ja teki niissä 93 maalia. Hän lopetti uransa kaudella 2019–2020 Australian A-Leaguessa.
Meier aloitti uransa hampurilaisseuroissa mutta siirtyi Eintracht Frankfurtiin kesällä 2004 Hamburger SV:stä, jossa hän ei ollut onnistunut tekemään läpimurtoaan ykkösjoukkueen vakiokokoonpanoon. Frankfurtissa hän pääsi heti pelaavaan kokoonpanoon ja säilytti asemansa joukkueen noustua 2. Bundesliigasta pääsarjaan vuonna 2005. Kaudella 2011–2012 Frankfurt käväisi 2. Bundesliigassa ja Meier voitti sarjan maalikuninkuuden. Hän pelasi Frankfurtissa vuoteen 2018 saakka ja voitti viimeisellä kaudellaan Saksan cupin. Hän palasi vielä kevätkaudeksi 2019 St. Pauliin, jossa hän oli aloittanut liigauransa.
Aleksandr Dolgopolov

| Aleksandr Dolgopolov |
| --- | --- |

Henkilötiedot
Syntynyt: 7. marraskuuta 1988 (ikä 35)
Kansalaisuus:   Ukraina
Tennispelaaja
Pituus:  183 cm
Paino:  73 kg
Kätisyys:  oikea
Ammattilaisena:  2006–2021
Palkintorahat:  7 125 771 USD
Kaksinpeli
Paras sijoitus:  13. (16.1.2012)
Turnausvoittoja:  3
Voitot/tappiot:  221–201
Grand Slam -turnauksissa
Australian avoimet:  puolivälierät (2011)
Ranskan avoimet:  3. kierros (2010, 2011)
Wimbledon:  3. kierros (2013, 2014)
Yhdysvaltain avoimet:  4. kierros (2011, 2017)
Nelinpeli
Paras sijoitus:  42. (9.1.2012)
Turnausvoittoja:  1
Voitot/tappiot:  27–57
Aiheesta muualla
www.alexdolgopolov.com
ITF
ATP
Aleksandr Dolgopolov (s. 7. marraskuuta 1988 Kiova), aiemmin tunnettu nimellä Oleksandr Dolgopolov Jr. on ukrainalainen tennispelaaja. Parhaimmillaan hän oli ATP-listan sijalla 13 tammikuussa 2012. Hän voitti urallaan kolme ATP-turnausta kaksinpelissä ja yhden nelinpelissä.
Tennisura

Vuonna 2010 Dolgopolov selviytyi kolmannelle kierrokselle Ranskan avoimissa. Turnauksen toisella kierroksella hän voitti maailmanlistan sijalla 13 olleen Fernando Gonzálezin, mutta hävisi kolmannella kierroksella Nicolás Almagrolle. Eastbournen ATP-turnauksessa hän pääsi välieriin. Wimbledonissa Dolgopolov hävisi toisella kierroksella viisieräisen kamppailun Jo-Wilfried Tsongalle, joka voitti päätöserän lukemin 10–8. Rogers Cupissa hän pääsi kolmannelle kierrokselle.
Vuonna 2011 Dolgopolov yllätti Australian avoimissa voitettuaan kolmannella kierroksella Jo-Wilfried Tsongan luvuin 3–6, 6–3, 3–6, 6–1, 6–1. Neljännellä kierroksella Dolgopolov voitti neljänneksi sijoitetun Robin Söderlingin luvuin 1–6, 6–3, 6–1, 4–6, 6–2. Puolivälierässä Dolgopolov hävisi kuitenkin viidenneksi sijoitetulle Andy Murraylle nelieräisen kamppailun. Australian avointen jälkeen Dolgopolov pelasi Brasil Openissa, jossa hän pääsi finaaliin asti. Finaalissa hän hävisi Nicolás Almagrolle. Acapulcossa Dolgopolov selviytyi välieriin, jossa hävisi David Ferrerille. Ranskan avoimissa Dolgopolov selviytyi edellisen vuoden tapaan kolmannelle kierrokselle. Kolmannen kierroksen ottelunsa hän hävisi Viktor Troickille. Wimbledonissa Dolgopolov hävisi ensimmäisellä kierroksella Fernando Gonzálezille. Ensimmäisen turnausvoittonsa Dolgopolov otti heinäkuussa Umagin turnauksessa, jossa hän voitti finaalissa Marin Čilićin luvuin 6–4, 3–6, 6–3. Yhdysvaltain avoimissa Dolgopolov pääsi neljännelle kierrokselle häviten Novak Đokovićille luvuin 6–7(14), 4–6, 2–6. Ensimmäinen erä kesti yhden tunnin ja 16 minuuttia.
Dolgopolov loukkasi ranteensa toukokuussa 2018 eikä pelannut sen jälkeen. Hän ilmoitti uransa lopettamisesta toukokuussa 2021.
Aiheesta muualla

Kuvia tai muita tiedostoja aiheesta Aleksandr Dolgopolov Wikimedia Commonsissa
Aleksandr Dolgopolovin kotisivut
Aleksandr Dolgopolov profiili ATP:n kotisivuilla
Albert Heath

Albert Heath
Albert ”Tootie” Heath (31. toukokuuta 1935 Philadelphia, Pennsylvania – 3. huhtikuuta 2024) oli yhdysvaltalainen jazzrumpali. Hänen tyylinsä oli lähinnä hard bop. Muutettuaan New Yorkiin vuonna 1957 hän debytoi levytyksellä John Coltranen kanssa. Hän esiintyi myös J. J. Johnsonin yhtyeen kanssa (1958–1960) ja Jazztetissa (1960–1961). Vuonna 1961 hän teki yhteistyötä Cedar Waltonin ja Bobby Timmonsin triojen kanssa. Hän levytti paljon Riverside Recordsille.
Asuessaan Euroopassa vuosina 1965–1968 Heath työskenteli usein Kenny Drewin ja Dexter Gordonin kanssa. Palattuaan synnyinmaahansa Heath soitti Herbie Hancockin sekstetissä 1968–1969 ja Yusef Lateefin kanssa 1970–1974. Vietettyään vielä yhden vuoden Euroopassa hän liittyi Heath Brothers -yhtyeeseen, jossa toimi 1975–1978. Tämän jälkeen Heath asettui Los Angelesiin ja jatkoi levytysuraansa Riverside Reunion Bandin kanssa.
Heath kuoli leukemiaan 3. huhtikuuta 2024.
Diskografiaa > Orkesterinjohtaja

1969: Kawaida – feat. Ed Blackwell, Herbie Hancock, Buster Williams
1974: Kwanza (The First) (Muse Records) – feat. Percy Heath, Jimmy Heath, Kenny Barron, Ted Dunbar, Curtis Fuller
1998: The Offering – solo
2013: Tootie's Tempo – feat. Ethan Iverson, Ben Street
Diskografiaa > Sessiomuusikkona

Walter Benton
Out of This World (Jazzland, 1960)
John Coltrane
Coltrane (1957)
Lush Life (1960)
Art Farmer
Big City Sounds (Argo, 1960) feat. Benny Golson
Art (Argo, 1960)
The Jazztet and John Lewis (Argo, 1961) feat. Benny Golson
The Jazztet at Birdhouse (Argo, 1961) feat. Benny Golson
New York Jazz Sextet: Group Therapy (Scepter, 1966)
Voices All (Eastworld, 1982) feat. Benny Golson
Moment to Moment (Soul Note, 1983) feat. Benny Golson
Central Avenue Reunion (Contemporary, 1989)
Benny Golson
Take a Number from 1 to 10 (Argo, 1961)
Dexter Gordon
The Tower of Power! (Prestige, 1969)
More Power! (Prestige, 1969)
Bennie Green and Gene Ammons
The Swingin'est (1958)
Herbie Hancock
The Prisoner (Blue Note, 1969)
Jimmy Heath
The Thumper (Riverside, 1959)
Really Big! (Riverside, 1960)
The Quota (Riverside, 1961)
Triple Threat (Riverside, 1962)
Swamp Seed (Riverside, 1963)
On the Trail (Riverside, 1964)
The Gap Sealer (Muse, 1973)
You've Changed (SteepleChase, 1991)
You or Me (SteepleChase, 1995)
Milt Jackson
Milt Jackson Quintet Live at the Village Gate (Riverside, 1963)
Much in Common with Ray Brown (Verve, 1964)
J. J. Johnson
J.J. Inc. (Columbia, 1961)
Clifford Jordan
Spellbound (Riverside, 1960)
Starting Time (Jazzland, 1961)
These are My Roots: Clifford Jordan Plays Leadbelly (Atlantic, 1965)
In the World (Strata-East, 1969 [1972])
Half Note (SteepleChase, 1974 [1985])
Yusef Lateef
Yusef Lateef's Detroit (Atlantic, 1969)
Suite 16 (Atlantic, 1970)
The Gentle Giant (Atlantic, 1971)
Hush 'N' Thunder (Atlantic, 1972)
Part of the Search (Atlantic, 1973)
10 Years Hence (Atlantic, 1974)
Johnny Lytle
Blue Vibes (Jazzland, 1960)
Ronnie Mathews
Doin' the Thang! (Prestige, 1963)
Charles McPherson
Bebop Revisited! (Prestige, 1964)
Wes Montgomery
The Incredible Jazz Guitar of Wes Montgomery (1960)
Blue Mitchell
A Sure Thing (1962)
Mapenzi with Harold Land (Concord, 1977)
Don Patterson
These Are Soulful Days (Muse, 1973)
Sonny Red
Breezing (Jazzland, 1960)
George Russell
George Russell Sextet at Beethoven Hall (1965)
Nina Simone
Little Girl Blue (1958)
Nina Simone and Her Friends (1959)
Billy Taylor
Billy Taylor with Four Flutes (Riverside, 1959)
Bobby Timmons
Chun-King (Prestige, 1964)
Mal Waldron
Impressions (New Jazz, 1959)
Cedar Walton
Soul Cycle (Prestige, 1969)
The Young Lions
The Young Lions (1960) Vee-Jay Records
Michel Sardaby
Night Blossom (Diw Records, 1990)
Akuutti maksan vajaatoiminta

Akuutti maksan vajaatoiminta on maksan toiminnan äkillinen pettäminen, joka on usein maksansiirron syy. Akuutin vajaatoiminnan aiheuttajia voivat olla myrkytykset (mm. parasetamolin yliannostus, myrkylliset sienet), jotkin luontaistuotteet ja eräät sairaudet, kuten Wilsonin tauti tai maksatulehdus. Usein aiheuttajaa ei saada tutkittaessa selville; maksasolukko voi olla täysin tuhoutunut, jolloin solunäyte ei paljasta maksan pettämisen syytä.
Akuutti maksan vajaatoiminta saattaa aiheuttaa äkillisen maksatuhon lisäksi munuaisten vajaatoimintaa (hepatorenaalinen oireyhtymä) ja vakavia aivo-oireita (hepaattinen enkefalopatia) sekä johtaa hengenvaaralliseen infektioon. Toipumismahdollisuudet ilman maksansiirtoa vaihtelevat paljon maksan pettämisen aiheuttajasta riippuen.
Noin 20 % maksansiirroista tehdään Suomessa potilaille, jotka kärsivät akuutista maksan vajaatoiminnasta. Yli puolessa näistä tapauksista maksan pettämisen syytä ei saada selville.
Amnesty-lehti

| Amnesty-lehti |
| --- | --- |
Julkaisija:  Amnesty International Suomen osasto ry
Päätoimittaja:  Frank Johansson
Ilmestymistiheys:  4 kertaa vuodessa
Kieli:  suomi
Amnesty-lehti oli Amnesty International -järjestön Suomen osaston julkaisu. Lehden julkaisu lopetettiin vuoden 2017 jälkeen. Lehdessä käsiteltiin laajasti ihmisoikeusaiheita. Amnesty-lehti oli Kulttuuri-, mielipide- ja tiedelehtien liiton Kultti ry:n jäsen.
Aiheesta muualla

Amnesty-lehti (Arkistoitu – Internet Archive)
Aleksandr Kemurdžian

Aleksandr Leonovitš Kemurdžian (ven. Алекса́ндр Лео́нович Кемурджиа́н, s. 4. marraskuuta 1921, Vladikavkaz – 25. helmikuuta 2003, Pietari) oli Neuvostoliiton avaruusohjelman pioneereja. Hän oli Lavotškinin pääsuunnittelija, joka suunnitteli Lunohod-kuuajokit.
Ukrainan neuvostotasavallan Tšernobylin ydinvoimalan vaurioituessa 1980-luvulla Kemurdžian palasi töihin antaen neuvoja robottiajoneuvojen käytössä alueen siivouksessa.
Vanhoilla päivillää Kemurdžian vieraili Kaliforniassa NASAn JPL-keskuksessa.
Lunakhod-ohjelmasta tehtiin dokumenttifilmi "Tank on the Moon".
Aiheesta muualla

Astro.uni-bonn.de
spaceagepub.com (Arkistoitu – Internet Archive)
Aika (yhtye)

Aika on porilainen rock-yhtye, joka toimi 1980-luvun puolenvälin tienoilla. Yhtyeelle teki kappaleita myös Dingosta tunnettu Pertti Neumann. Sittemmin Aika on keikkaillut satunnaisesti.
Kokoonpano

Kokoonpano Uni-EP:llä:
Marko Honkanen, laulu
Petri "Peppi" Peltola, kitara
Ville Borgersen, rummut
Kyösti Isberg, koskettimet
Hannu Miettinen, basso
Julkaisut

Rakkautta/Tämän hetken vain (1985, single)
Uni/Nähdään taas/Rakkautta/Ilman ystävää (1985, EP)
Musta timantti/Katuvalot (single, 1986)
Akuutti sydänpussitulehdus

Akuutti sydänpussitulehdus johtuu yleensä virusinfektiosta, harvoin bakteerista. Myös muita syitä esiintyy, erityisesti vanhemmilla ihmisillä. Se todetaan perikardiaalisen rintakivun, sydänpussin hankausäänen, uusien EKG-muutosten tai uuden sydänpussieffuusion perusteella. Hoitona on tulehduskipulääke, esimerkiksi ibuprofeeni. Siihen liitetään myös taudin uusiutumista ehkäisevä pitempikestoinen kolkisiinikuuri. Nelisen prosenttia rintakivun vuoksi tehtävistä ensiapukäynneistä johtuu akuutista sydänpussitulehduksesta.
Akuutin sydänpussitulehduksen oire on terävä tai repivä rintakipu, joka helpottaa istuessa. Kipu voi myös muistuttaa sydäninfarktia tai olla epämääräisempää.
Anders Bond

Anders (Persson) Bond (22. syyskuuta 1888 Leksand – 19. syyskuuta 1980 Hedemora) oli ruotsalainen säveltäjä ja kirkkomuusikko. Hänen teostensa joukossa on urkusävellyksiä, lauluja ja kuoroteoksia, jotka ovat enimmäkseen hengellisiin yhteyksiin tarkoitettuja.
Wessmans Musikförlag on kustantanut Bondin musiikkia.
Akuutti lymfaattinen leukemia

Akuutti lymfaattinen leukemia
Akuutti lymfaattinen t. lymfoblastinen leukemia eli ALL on yksi leukemian neljästä keskeisimmästä sairausmuodosta.
Akuutti lymfaattinen leukemia puhkeaa äkisti ja etenee nopeasti. Sairaus koskettaa etupäässä pieniä lapsia. Kyseessä on yksi lasten yleisimmistä syöpätaudeista, ja noin 85 % kaikista lasten leukemiatapauksista on akuutteja lymfaattisia. Ennuste on kuitenkin hyvä: Pohjoismaissa noin 80 % ALL-lapsista paranee.
Hoitamattomana akuutti lymfaattinen leukemia johtaa kuolemaan.
Tyypillisiä lisätauteja ovat yleisinfektiot. Akuutin lymfaattisen leukemian oireita ovat heikentynyt yleistila, anemia, kuumeilu, verenvuodot ja esimerkiksi splenomegalia. Sairautta havaitaan joskus myös aikuisilla, näistä ensisijaisesti yli 50-vuotiailla.
Tutkimuksissa T-solujen akuuttia lymfaattista leukemiaa on hoidettu menestyksekkäästi geneettisesti muunneltujen immuunijärjestelmän solujen avulla.
Akuutin lymfaattisen leukemian hoito koostuu kolmesta osasta: induktiohoidosta, remission vakautushoidosta sekä ylläpitohoidosta.
Aleksandr Kazantsev

Aleksandr Petrovitš Kazantsev (ven. Алекса́ндр Петро́вич Каза́нцев, 2. syyskuuta 1906 Akmolinsk – 13. syyskuuta 2002 Peredelkino) oli venäläinen tieteiskirjailija.
Aleksandr Kazantsev syntyi virkailijaperheeseen. Hän valmistui Tomskin teknologisesta instituutista vuonna 1930 ja työskenteli insinöörinä ja tutkijana.
Kazantsevin esikoisromaani Pylajuštšyi ostrov (1940) on neuvostoliittolaisen tieteisfiktion merkkiteoksia. Kirjailijan voimakkaasti ideologisoitunut ja puoluekantainen tuontanto alkoi tuntua vanhanaikaiselta jo 1960-luvulla, mutta hän jatkoi loppuun saakka valitsemallaan konservatiivisella linjalla.
Kazantsevin teosten aiheena on usein arktisen alueen hyödyntäminen, avaruuden valloitus tai yhteydet muiden planeettojen asukkaisiin. Häntä on arvosteltu epätieteellisyydesta sekä pinnallista ja kaavamaisista juonista. Kazantsev on kirjoittanut myös populaaritieteellisiä teoksia.
Suomennettu teos

Askelmittain tulevaisuuteen (Stupeni graduštšego). Suom. Vieno Levänen. Petroskoi: Karjalan kirjakustantamo, 1964.
Vieras avaruudesta, novelli, antologiassa: Vieras avaruudesta: Tieteiskirjoja, Moskova: Vieraskielisen kirjallisuuden kustannusliike 1962
Anarkali Akarsha

Anarkali Akarsha
Anarkali Akarsha (oik. Anarkali Janitha Jayatilaka; s. 12. heinäkuuta 1987 Colombo, Sri Lanka) on srilankalainen näyttelijä, malli, televisiojuontaja ja poliitikko. Hänet kruunattiin Miss Sri Lankaksi vuonna 2004 ja hän edusti maataan Miss Maailma -kilpailussa. Hän on näytellyt sekä elokuvissa että televisiossa.
Aiheesta muualla

Virallinen sivusto (Arkistoitu – Internet Archive) (englanniksi)
Anarkali Akarsha Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Anarkali Akarsha
Käännös suomeksi
Anders Jæger

Jæger vuonna 2018.
Anders Jæger (s. 29. heinäkuuta 1989) on norjalainen kartanlukija.
Hän on toiminut Andreas Mikkelsenin kartanlukijana rallin MM-sarjassa vuodesta 2016 lähtien kun Ola Fløene siirtyi Mads Østbergin kartanlukijaksi. Vuonna 2014 hän oli Ole Christian Veibyn kartanlukijana juniorisarjassa. Vuonna 2017 Mikkelsen ja Jæger tekivät sopimuksen Hyundain kanssa kausille 2018 ja 2019.
Aleksandr Kastalski

Aleksandr Kastalski
Aleksandr Dmitrijevitš Kastalski (ven. Александр Дмитриевич Кастальский; 28. marraskuuta 1856 Moskova – 17. joulukuuta 1926) oli venäläinen säveltäjä, kuoronjohtaja ja kansanmusiikin tutkija.
Kastalski syntyi papin perheeseen. Hän opiskeli Pjotr Tšaikovskin ja Sergei Tanejevin johdolla. Vuonna 1887 Kastalski sai nimityksen pianonsoiton opettajaksi Kirkkolaulun synodaalikouluun. Hän toimi instituutiossa eri tehtävissä ja eteni vuonna 1910 Synodaalikoulun ja -kuoron johtajaksi. Vuonna 1918 bolševikit sulkivat instituution, mutta Kastalski jatkoi sen korvanneen Kansan kuoroakatemian johtamista, kunnes se suljettiin vuonna 1923. Vuodesta 1922 Kastalski toimi Moskovan konservatorion professorina.
Kastalskia pidettiin uuden, venäläiskansallisen kirkkomusiikin tyylin perustajana. Hänen sävellystuotantonsa koostuu enimmäkseen hengellisistä kuoroteoksista ja kansanlaulusovituksista kuorolle.  Muuhun tuotantoon kuuluu muun muassa ooppera Klara Militš (1907, esitettiin Zimin-oopperassa 1916).
Aiheesta muualla

IMSLP: nuotteja
Anarchy Reigns

| Anarchy Reigns |
| --- | --- |
Kehittäjä:  Platinum Games
Julkaisija:  Sega
Tuottaja:  Atsushi Inaba
Julkaistu:  2012
Lajityyppi:  beat ’em up ja taistelupeli
Pelimuoto:  moninpeli ja yksinpeli
Ikäluokitus:  CERO: D (17 vuotta tai vanhempi)  ESRB: Alkaen 17 vuotta  PEGI 16 
Alusta:  PlayStation 3 ja Xbox 360
Jakelumuoto:  Blu-ray-levy ja DVD-R DL
Lisää peliartikkeleitaVideopelien teemasivulla
Anarchy Reigns (Japanissa nimellä Max Anarchy) on Platinum Games:n kehittämä ja Segan julkaisema beat'em up -peli. Peli julkaistiin Japanissa vuonna 2012 ja se oli tarkoitus julkaista samana vuonna länsimaihissa, mutta se tuli lopulta markkinoille alkuvuodesta 2013. Peli perustuu post-apokalyptiseen tulevaisuuteen. Peli on vuonna 2009 julkaistun MadWorldin henkinen seuraaja.kenen mukaan?
Pelaaminen

Pelissä on 16 pelattavaa hahmoa, joista osa on tuttuja MadWorldista. Pelin tarinassa on tarkoitus löytää Maximillian Caxton. Pelissä on eri tarinakamppanijoita, kuten esim. "Black Side" ja "White Side".
Anders Johnson

Anders Johnson
Anders Johnson (s. 23. huhtikuuta 1989 Plattsburgh, New York, Yhdysvallat) on yhdysvaltalainen uransa lopettanut mäkihyppääjä.
Johnson on kaikkien aikojen nuorin Yhdysvaltoja olympialaisissa edustanut mäkihyppääjä oltuaan Torinon olympialaisissa 2006 mukana joukkuemäessä 14:nneksi sijoittuneessa Yhdysvaltain joukkueessa. Liberecin MM-kilpailuissa 2009 hän sijoittui suurmäessä 40:nneksi ja normaalimäessä 48:nneksi. Nuorten MM-kilpailujen henkilökohtaisissa kilpailuissa hän on parhaimmillaan ollut kuudestoista Štrbské Pleson normaalimäessä 2009.
Johnson osallistui maailmancupin kilpailuun ensimmäisen kerran Bischofshofenissa tammikuussa 2009. Ensimmäisen – ja toistaiseksi ainoan – pistesijansa hän sai oltuaan 29. Vancouverin suurmäen kilpailussa 25. tammikuuta 2009.
Johnson lopetti uransa mäkihyppääjänä vuonna 2015.